Bye Mister Matthews
Neels Mattheus was die eerste man wat ek ontmoet het toe ek 28 jaar gelede na PE gekom het.
Watter wonderlike vriendskap het nie tussen ons ontwikkel nie. Hy het my elke Maandag gebel met n splinternuwe grap. Hy het my altyd Mister Du Plooa genoem en ek hom Mister Matthews. En met sy wonderlike humorsin het hy altyd gegroet met: Kom ons hou n party  jy bring die brandewyn, dan bring ek die water.
Ek dank die Here dat ek so n vriend kon h�, wat altyd positief was, altyd die blink kant gesien het, ook na sy eerste beroerte n klompie jare gelede.
Net na Johannes Kerkorrel se dood, het hy ook weer die Maandag gebel en ges�: Jy weet, die Here is nou darem besig om n wonderlike koor en orkes saam te stel daar bo. Ek wens ek kan ook eendag in daai orkes speel.
Verlede Maandag het die telefoon nie gelui nie. Ek sal dit mis.
Ek groet jou, my ou vriend. Bye Mister Matthews. Lekker speel daar bo, ou Maestro!